DEV 08FN Church Leadership (Character)/ro

[[Media:DEV_08NL_Conducerea_Bisericii_(Caracter).pdf|Descărcați aici această pagină ca fișier pdf]]

=Sesiunea a opta: Conducerea bisericii (Caracter)=

În această sesiune veți descoperi ce are Biblia de spus despre felul de conducere pe care Isus îl dorește pentru biserică și veți învăța despre următoarele două responsabilități ale unui lider: păstorirea și faptul de a fi un exemplu în ce privește schimbarea caracterului.

Inima unui conducător (40 min)

 * Închinați-vă împreună, în grupul mare
 * Participanții se despart în grupuri de 3-4 persoane și discută următoarele:
 * Ce înveți despre cum să rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * În ce domenii ale vieții tale ascultarea de Dumnezeu este o provocare?
 * Ce conflict nerezolvat ai?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
'În Ioan 4:34, Isus a spus că scopul pentru care a venit pe pământ a fost „să fac voia Celui ce M-a trimis și să împlinesc lucrarea Lui.” El a făcut voia Tatălui până la punctul sacrificului de Sine. Dar care este lucrarea Tatălui? Doar Isus a trebuit să moară ca jertfă? Înainte de a muri, Isus a spus: „Eu Te-am proslăvit pe pământ, am sfârşit lucrarea pe care Mi-ai dat-o s-o fac” (Ioan 17:4). Lucrarea Tatălui pentru El a fost să facă ucenici și să lanseze o comunitate ce crește, care să ducă în toată lumea mesajul vieții noi datorate morții Sale și a învierii Sale. Lucrarea lui Isus a fost să facă ucenici care să poată face ucenici, dezvăluind voia și scopul Tatălui pe pământ așa ca și în ceruri. Isus le-a spus ucenicilor Săi: „Cum M-a trimis pe Mine Tatăl, aşa vă trimit şi Eu pe voi.” (Ioan 20:21). Pentru ca inimile noastre să fie pe aceeași lungime de undă cu inima Lui, noi trebuie să căutăm să facem aceeași lucrare - noi trebuie să facem ucenici. Noi trebuie de asemenea să trăim voia Tatălui, ceea ce presupune ca noi să ne predăm viețile zilnic.'

Celebrarea credincioșiei (20 min)
NOTĂ: Celebrați credincioșia în grupul mare astfel încât toți să beneficieze și să se simtă încurajați.


 * Oferă ocazia participanților să împărtășească ce s-a mai întâmplat de la ultima întâlnire. Roagă-i să vorbească raportat la țelurile stabilite la ultima întâlnire.

Fier pe fier: modelându-mă pe mine însumi și pe alții (45 min)
Proverbe 27:17 „După cum fierul ascute fierul, tot astfel şi omul însuşi îl face mai ager [ascute] pe semenul său.” (NTLR)


 * Roagă-i pe toți să se întoarcă în grupurile lor „fier pe fier, să deseneze comunitățile lor misionare și bisericile și apoi să împărtășească și să facă o evaluare împreună cu grupul lor.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga calitățile lipsă în fiecare grup?
 * Unde vei începe un grup nou sau o biserică în această lună?
 * Roagă participanții să își stabilească țeluri în privința creșterii în urma evaluării, pe care le vor împărtăși celor din grupul lor mic. Apoi se vor ruga unii pentru alții.

Lecția nouă (45-60 min)
Subiect relevant: De ce este important și util dacă știm ce anume a fost dezvăluit despre tipul de caracter pe care trebuie să îl aibă conducătorii de biserică?


 * Roagă participanții să se separe în grupuri noi de 4-5 persoane (sau pot continua în grupurile lor „fier pe fier”)
 * În secțiunile următoare, fiecare grup va atribui versete fiecărui participant. Fiecare participant va citi apoi pasajele de mai jos și vor spune grupului ce au învățat.

Studiu biblic de explorare – Caracterul conducătorilor

Rezumat: Cele patru responsabilități ale unui conducător


 * 1) Echipează credincioșii pentru lucrări de slujire
 * 2) Păstoresc oile lui Cristos
 * 3) Sunt un exemplu
 * 4) Cresc alți conducători

Secțiunea întâi: Responsabilitatea #2: Păstorirea credincioșilor

Purtarea de grijă față de ei: Matei 9:35-36; Filipeni 2:3-4; 1 Tesaloniceni 5:14

Pază/Protecție: Fapte 20:27-31; 1 Petru 5:1-2


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * De ce trebuie să își păzească păstorul oile?
 * Ce putem învăța de la Isus și Pavel despre a păstori oameni?

'Rezumat: conducătorii bisericii trebuie de asemenea să păstorească oile lui Cristos purtându-le de grijă și protejându-le. Este nevoie de compasiune și de a căuta în mod intenșionat cum putem purta de grijă de nevoile altora. Conducătorii ar trebui să dea atenție propriilor vieți spirituale și, de asemenea, și curățeniei morale. Pavel ne-a avertizat că vor fi oameni care vor să distrugă sau să îndrume greșit oamenii, așa că trebuie să le acordăm atenție celor din grija noastră.'

Secțiunea a doua: Responsabilitate #3: Să fie un exemplu

'Contextul: Caracterul conducătorilor trebuie să evolueze continuu până când el devine ireproșabil (să nu facă de rușine biserica sau numele lui Isus) precum este descris în Tit și în 1 Timotei 3. De aceea, lista cu cerințe pentru un conducător de biserică care se găsește în Tit 1:5-11 și 1 Timotei 3:1-7 devine ținta pe termen lung a unui conducător pe măsură ce el se străduiește să se maturizeze spiritual.'

Citește Tit 1:5-11 și discutați: De ce crezi că cerințele pentru un conducător de biserică au mai mult de-a face cu caracterul decât cu abilitățile?

'Caracterul unui conducător este cel mai important. Haideți să ne uităm îndeaproape la trei categorii pe care Pavel le-a enumerat în Tit 1 despre caracterul unui lider:'

A. Familie care Îl onorează pe Domnul(1:6) 

Soțul unei singure neveste: Tit 1:6; 1 Timotei 3:2

Copiii cred și se comportă frumos: Tit 1:6; 1 Timotei 3:4-5

Responsabilitățile tatălui: Efeseni 5:33 - 6:4


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Ce se întâmplă dacă un urmaș nou al lui Cristos nu mai este soțul unei singure neveste?
 * În ce fel pot conducătorii să își conducă familia?

'Rezumat: A fi credincios unei singure neveste înseamnă că un conducător nu poate fi poligam și nu poate încălca Scriptura divorțând de nevasta sa și recăsătorindu-se din nou (Luca 16:18). Dar trebuie observat totodată că există două excepții care îi permit unui conducător să se recăsătorească:' 'Este important ca acești conducători să își administreze bine familia înainte de a li se încredința conducerea familiei lui Dumnezeu. Primul țel al conducătorilor este acela de a se asigura că ai lui copii sunt credincioși și că încep să se comporte frumos (Tit 1:6). Dar ei ar trebui să se străduiască să își chivernisească bine casa (1 Timotei 3:4-5).'
 * Când soția lui a murit (Romani 7:2-3)
 * Când soția sa a divorțat de el pentru că el a devenit credincios (1 Corinteni 7:10-16)

B. Viață fără prihană (1:7-8) 

Caracterul conducătorilor evlavioși: Tit 1:7-8

Iubirea de bani: 1 Timotei 3:3; 1 Timotei 6:6-10; Matei 6:33


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Cum poate un conducător să dezvolte fiecare dintre aceste calități?

'Rezumat: Banii sunt necesari pentru a împlini nevoile famiilor noastre și pentru a face multe din lucrările necesare pentru avansarea Împărăției li Dumnezeu. Dar mai importante sunt onestitatea și dragostea în ce-L privește pe Dumnezeu și alți oameni. Dragostea de bani poate deveni o ispită imensă. În Matei 6:33 învățăm că rolul nostru este acela de a-L căuta pe Dumnezeu și Împărăția Sa, iar El promite să ne asigure tot ce avem nevoie. Iubirea de bani a distrus viața unuia din cei ce Îl urmau pe Isus, Iuda Iscarioteanul. Iuda fura din punga comună a celor ce Îl urmau pe Cristos (Ioan 12:4-6) și apoi a mai și fost de acord să Îl trădeze pe Cristos pentru a primi 30 de arginți (Luca 22:4-6). Noi trebuie să ne păzim inimile împotriva iubirii de bani și a motivației de a avea bani.

C. Să se țină strâns de cuvintele adevărului din Scriptură (1:9-11)

Credincios Cuvântului: Tit 1:9-11

În stare să îi învețe pe alții: 1 Timotei 3:2

Să nu se certe: 2 TImotei 2:23-26


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * De ce este important ca un conducător să se țină strâns de adevărul pe care l-a învățat din Scripturi?

'Rezumatul lecției: Conducătorii sunt responsabili de păstorirea credincioșilor și să fie un exemplu. Un conducător ar trebui să evolueze ca să devină fără prihană (să nu facă de rușine biserica sau numele lui Isus) în ce privește caracterul său după ce își pune încrederea în Cristos. Un conducător trebuie să fie gata să își părăsească vechea viață și să îmbrace viața sa nouă în Cristos: ar trebui să aibă o familie care Îl onorează pe Domnul (Tit 1:6), să trăiască o viață fără prihană (Tit 1:7-8) și să se țină strâns de cuvintele adevărului din Scriptură (Tit 1:9-11).Fiecare conducător ar trebui să evolueze continuu din punct de vedere spiritual în așa fel încât caracterul lui să fie precum cel descris în Tit 1:5-11. Tot așa, fiecare conducător al unei biserici ar trebui să se străduiască să se maturizeze spiritual, așa cum este descris în 1 Timotei 3.'

Pregătirea pentru misiune (20 min)

 * În grupuri mici, fiecare participant să „evalueze” punctele lor tari și slăbiciunile în ce privește cele două responsabilități discutate ale unui conducător: păstorirea credincioșilor și a fi un exemplu prin faptul că evoluează în ce privește caracterul lor. Îndeamnă-i să „facă un plan” pentru cum pot să evolueze.
 * În ce moduri le porți de grijă și îi protejezi pe cei pe care îi conduci?
 * În ce fel pot ei să dezvolte mai departe fiecare trăsătură de caracter?
 * Să identifice 2-3 posibili conducători în noile grupuri pe care le-au început.
 * Scrieți declarații „Eu voi... până...”. Includeți și „Pe cine vei învăța această lecție?”
 * Exersați orice abilitate în plus de care au nevoie conducătorii pentru a-și conduce grupurile sau pentru a începe grupuri noi

Trimiterea lucrătirilor

 * Reîntărește viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice biserici conduse de Duhul Sfânt
 * pentru mai mulți lucrători în urma secerișului